open-index/open-wikipedia-markdown huggingface dataset:
Hilma Pohjanpalo

**Hilma Johanna Pohjanpalo (vuoteen 1906 Friis)** (20. elokuuta 1874 Kalajoki – 10. heinäkuuta 1965 Kokkola) oli ennen sotavuosia Lotta-Svärd -järjestön keskusjohtokunnan varapuheenjohtaja vuonna 1925 ja toimi järjestön kansliapäällikkönä sekä sihteerinä vuodet 1926–1937.

Hilma Pohjanpalon vanhemmat olivat Kalajoen lukkari Johan Friis (vuodesta 1906 Pohjanpalo) ja Katariina Margareeta (Kaisa) Iso-Pöntiö. Hän kävi Oulun Suomalaisen Tyttökoulun ja oleskeli jonkin aikaa mm. Venäjällä. Pohjanpalon veljet ja isä omistivat yhden Kokkolan merkittävimmistä yrityksistä, metallivalimon *Veljekset Friis Oy*. Hilma Pohjanpalo työskenteli 20 vuotta Veljekset Friis Oy:n prokuristina ja kassanhoitajana.

Vuonna 1924 Hilma Pohjanpalo muutti Tuusulaan sisarensa opettaja Maija Pohjanpalon luo. Molemmat sisaret liittyivät juuri perustettuun Tuusulan lottaosastoon. Näihin aikoihin käytiin taistelua ruotsinkielisten ja suomenkielisten asemasta lottaliikkeessä. Suomenkieliset olivat nostamassa aitosuomalaisena sukuna tunnetun kokkolalaisen Pohjanpalon suvun edustajaa Hilma Pohjanpaloa puheenjohtajaksi, jota asiasta lopullisesti päättävä suojeluskuntaliikkeen silloinen viransijaisylipäällikkö Per Zilliacus ei hyväksynyt. Pian sen jälkeen Hilma valittiin kuitenkin keskusjohtokunnan varapuheenjohtajaksi vuonna 1925. Sen jälkeen hän toimi järjestön kansliapäällikkönä sekä sihteerinä vuodet 1926–1937. Hänen seuraajansa vuodesta 1938 oli Irma Turunen järjestön lakkauttamiseen eli vuoteen 1944 asti.  

## Lähteet
*

### Viitteet
Toksaskariaasi

**Toksaskariaasi** on koirista ja kissoista ihmiseen leviävä loisen aiheuttama infektio. Yhdysvaltojen tartuntatautivirasto DCD kertoo verkkosivuillaan toksaskariaasi -infektiosta yleisölle. Esimerkiksi Yhdysvalloissa trooppiset taudit, kuten toksaskariaasi on yleinen köyhillä. 

Monet tartunnan saaneet ovat oireettomia, mutta joillakin se aiheuttaa kuumetta, yskää tai vatsakipua ja voi vahingoittaa silmiä. Silmän toksokariaasi vaikuttaa vain yhteen silmään. Sairaus leviää ihmisiin kosketuksesta kissojen ja koirien ulosteeseen. Harvoissa tapauksissa loinen leviää kun syödään alikypsennettyä tai raakaa lihaa, esimerkiksi karitsan- tai kaniininlihaa. Oireet ovat todennäköisempiä pienillä lapsilla, jotka ovat syöneet tai leikkineet lemmikkien ulosteella likaantuneilla esineillä. 

Sairautta ennaltaehkäistään huolehtimalla etenkin nuorten lemmikkien madotuksesta ja eläinlääkärikäynneistä. Käsienpesu vedellä ja saippualla lemmikkien tai muiden eläinten kanssa leikkimisen jälkeen estää tartuntoja. Lemmikkien ulosteiden kerääminen ja hävittäminen vähentää myös taudin leviämisriskiä. Kädet tulee pestä myös ulosteiden käsittelyn jälkeen. Lapsia tulee ohjeistaa, että maaperän tai lian syöminen voi olla vaarallista. 

Toksaskariaasidiagnoosi saadaan ottamalla etsimällä vasta-aineita verikokeilla sekä näytteillä silmänesteestä. Sairautta voidaan hoitaa lääkkeillä ja silmäinfektiossa lääkkeiden lisäksi voidaan tarvita leikkausta näkökyvyn pelastamiseksi.

## Lähteet
Western Ghana

**Western Ghana** on yksi Ghanan 16 hallintoalueesta. Sen pääkaupunki on Takoradi, pinta-ala 13&nbsp;842 km² ja väkiluku vuoden 2021 laskennassa 2&nbsp;060&nbsp;585.

## Lähteet

## Aiheesta muualla
Hoo (artisti)

**Toni Huurinainen** (s. 24. kesäkuuta 1998), tunnetaan paremmin taiteilijanimellä **Hoo**, on mäntsäläläinen rap-artisti. Vuonna 2020 Hoo julkaisi singlen ”Volvo”, joka nousi Spotifyn ”Suomen - 50 viraalisinta” listan sijalle 4, ja striimasi kultaa vuonna 2023. 

## Diskografia

### Singlet

* ”Jos mä meen” (2020)
* ”Ei Me Voida” (2020)
* ”Volvo” (2020)
* ”Koira” (2020)
* ”Jes” (2021)
* ”Et sä taida tietää” (2021)
* ”Itke” (2022)
* ”2” (2022)
* ”FLY” (2023)
* ”AJAN” (2023)
* ”Donitsi” (2023)
* ”Kaksviis” (2024)
* ”Tärkeit” (2024)
* ”Enkeli” (2024)

### Vierailijana

* Jokis - ”HAAVEIT” (2023)

## Lähteet
Maluma (laulaja)

**Juan Luis Londoño Arias** (s. 28. tammikuuta 1994 Medellín, Kolumbia), taiteilijanimeltään **Maluma**, on kolumbialainen laulaja-lauluntekijä ja rap-artisti, joka tunnetaan erityisesti reggaetonin ja latinalaisen popin artistina. Maluma nousi kansainväliseen kuuluisuuteen 2010-luvun alussa, ja hän on julkaissut useita menestyneitä albumeita, kuten *Magia* (2012), *Pretty Boy, Dirty Boy* (2015), *F.A.M.E.* (2018), *11:11* (2019), *Papi Juancho* (2020) ja *Don Juan* (2023).

Maluma nousi musiikkimaailman tietoisuuteen vuonna 2011, kun hänen kappaleensa *Farandulera* ja *Obsesión* alkoivat soida Kolumbiassa ja Latinalaisessa Amerikassa. Hän on luonut vaikuttavan uran urbaanin musiikin kentällä, saavuttaen suurta menestystä. Hän on näytellyt myös elokuvassa *Marry Me* (2020) yhdessä Jennifer Lopezin kanssa.

Maluma on saanut useita palkintoja ja tunnustuksia urallaan, mukaan lukien Latin Grammy -palkinto ja MTV Video Music -palkinto. Hänen tunnetuimpia kappaleitaan ovat muun muassa ”Felices los 4”, ”Borro Cassette” ja ”Hawái”. Hän on myös tehnyt yhteistyötä lukuisten kansainvälisten artistien kanssa, kuten Shakiran, Ricky Martinin ja J Balvinin kanssa.

Vuonna 2024 Maluma esiintyi Playgirl-lehden kuvissa, jotka olivat suunnattu aikuisyleisölle. Kuvissa hänet nähtiin muun muassa cowboy-asussa, suihkussa sekä Calvin Kleinin alusvaatteissa. Lisäksi hän poseerasi erilaisissa arkisissa tilanteissa, kuten tarjoilemassa aamiaismuroja.

## Lapsuus ja nuoruus
Kymmenvuotiaana Maluman vanhemmat erosivat, mikä vaikutti perheen taloudelliseen tilanteeseen. Hän ryhtyi ostamaan karkkeja ja myymään niitä toisen koulun oppilaille tukeakseen perheensä arkea. Maluma harkitsi aluksi uraa jalkapallon parissa, mutta 18-vuotiaana hän päätti keskittyä musiikkiin perheensä vaikean taloudellisen tilanteen vuoksi. Hänen tätinsä auttoi häntä alkuvaiheessa esittelemällä hänet musiikkituottajille.

## Diskografia

### '''Studioalbumit'''

* *Magia* (2012)
* *Pretty Boy, Dirty Boy* (2015)
* *F.A.M.E.* (2018)
* *11:11* (2019)
* *Papi Juancho* (2020)
* *Don Juan* (2023)

## Lähteet
Lauri Pautola

**Lauri Johannes Pautola**  (15. lokakuuta 1908 Kalajoki – 6. joulukuuta 1957 Helsinki) oli suomalainen opettaja, virkamies ja nuorisoasioiden kehittäjä.

## Henkilöhistoria
Pautolan vanhemmat olivat opettaja Jaakko Fredrik Hiivala ja Katri Sofia Siipola ja puoliso vuodesta 1940 Hilkka Maila Marjatta Rainiemi. Pautola tuli ylioppilaaksi 1927 ja valmistui filosofian kandidaatiksi 1932. Hän oli Kulmakoulun uskonnon ja suomenkielen opettaja 1933–1941 ja opetusministeriön nuorisoasiain esittelijä 1944–1957. Pautola oli myös Suomen teiniliiton kuraattori 1940–48, valtion nuorisotyölautakunnan sihteeri 1944–1957 ja sukupuoli- ja siveellisyyskasvatuksen keskustoimikunnan puheenjohtaja 1948–1951. 

## Julkaisuja
* *Teinin kirja*, Helsinki: Otava, 1945, toim. Lauri Pautola
* *Teinin laulukirja*, Helsinki: Otava, 1948, toim. Lauri Pautola ja Jorma Louhivuori
* *Pohjoismaisia kansansatuja*, Helsinki: Kuvataide, 1949, Gemma Funtek-Snellman, suom. Lauri Pautola
* *Kurrsitoiminnan opas*, Helsinki: Otava, 1950, Lauri Pautola ja Jorma Louhivuori
* *Kasvattajan ja nuorisonohjaajan kirjaopas*, Helsinki: Valtioneuvoston kirjapaino, 1950
* *Taidatko kasvattaa, johtaa, opettaa?: kasvatus- ja opetusoppia sekä ihmistuntemusta urheilun- ja nuorisonohjaajille ja muille kasvattajille*, Helsinki: Otava, 1952, Aatto Kaljunen ja Lauri Pautola
* *Lapsuus- ja nuoruusiän sukupuolinen kehitys ja kasvatus*, Helsinki: Otava, 1952, Asser Stenbäck ja Lauri Pautola
* *Kuvataiteen aapinen*, Helsinki: Kuvataide, 1953, Eero E. Vainio ja Lauri Pautola

## Lähteet
Bolwieser

**Bolwieser** on Rainer Werner Fassbinderin käsikirjoittama ja ohjaama televisioelokuva vuodelta 1977. Yli kolmetuntinen kolmiodraama perustuu baijerilaisen kirjailijan Oskar Maria Grafin (1894–1967) romaaniin *Die Ehe des Herrn Bolwieser*. Pääosia näyttelevät Kurt Raab, Elisabeth Trissenaar ja Bernhard Helfrich.

## Juoni

Vaatimattomalla ja työteliäällä asemapäälliköllä Xaver Bolwieserillä on 1930-luvun taitteen Saksassa nuori ja kaunis Hanni-vaimo, joka ei tyydy arkeensa vaan hakeutuu muiden miesten seuraan. Yksi näistä on tyylikäs Merkl, jonka kanssa Hanni aikoo ryhtyä ravintolanpitäjäksi.

## Vastaanotto
*Bolwieser* esitettiin Saksassa alun perin kaksiosaisena, yhteensä yli kolmen tunnin televisioelokuvana. Fassbinderin kuoleman jälkeen se lyhennettiin teatteriesityksiä varten 112 minuuttiin.

*Bolwieser* esitettiin Suomessa Kolmoskanavalla marraskuussa 1987 ja julkaistiin lähes puolta lyhyempänä 108-minuuttisena versiona VHS-kasetilla 1998. *Helsingin Sanomien* Mikael Fräntin mukaan elokuva etenee vääjäämättä kohti traagisia tapahtumia, joissa miehen epätoivo on mittaamaton. ”*Bolwieser* on elämän kauneuden ja raadollisuuden näyttävä, hienovaraisesti viiltävä järistys, joka puhuu painavaa kieltä ihmisolon perusasioista.” Hänestä yli kolmetuntinen elokuva olisi kuitenkin toiminut katsojalle paremmin kahdessa osassa esitettynä.

*The New York Timesin* Vincent Canby ei pitänyt *Bolwieseriä* aivan *[[Maria Braunin avioliitto|Maria Braunin avioliiton]]*, *[[Lola (vuoden 1981 elokuva)|Lolan]]* tai *[[Veronika Vossin kaipuu]]n* veroisena Fassbinder-teoksena, muttei paljon huonompanakaan. Ollakseen televisioelokuva *Bolwieser* on hänestä epätavallisen rentorytminen, myös Fassbinderin yleensä tiukaksi hiotulle tuotannolle harvinaisella tavalla.

## Lähteet
Myra

**Myra** voi tarkoittaa seuraavia:

* Myra, muinainen kaupunki Lyykiassa nyk. Turkissa
* Myra, taajama Vegårsheinin kunnassa Norjassa
* Myra-nimisiä henkilöitä, Myra sukunimenä:
** Abraham Myra (1639–1684), suomalainen taidemaalari
** Lars Myra (k. 1712), suomalainen taidemaalari 
* Myra-nimisiä henkilöitä, Myra etunimenä:
**Myra Hess (1890–1956), brittiläinen pianisti
**Myra Hindley, yhdysvaltalainen murhaaja
**Myra Nicholson (1894–2007), australialainen maailman pitkäikäisimpiin kuulunut henkilö
**Myra Starr, *Belle Starr*, o.s. *Shirley* (1848–1889), yhdysvaltalainen naisrikollinen ja lainsuojaton.
Rei Higuchi

**Rei Higuchi** (, s. 28. tammikuuta 1996 Ibaraki; Osakan prefektuuri) on japanilainen vapaapainin olympiavoittaja, maailmanmestari ja Aasian-mestari. Hän on pituudeltaan 163-senttimetrinen. Hän edustaa Nippon Sport Science Universityn joukkuetta. Hän on kilpaillut aikuisiällä 57–65 kilogramman painoluokissa. Häntä ovat valmentaneet Kenichi Yumoto, Kazuhito Sakae ja Takahiro Wada.

Higuchi voitti kadettien eli alle 17-vuotiaiden Aasian-mestaruuden 54&nbsp;kilogramman sarjassa vuonna 2012. Hän saavutti olympiahopeaa 57&nbsp;kg:n painoluokassa Rio de Janeirossa 2016. Loppuottelussa hän hävisi georgialaiselle Vladimer Khintšegašvilille pistein 3–4. Seuraavana vuonna hän sai Aasian-mestaruuskilpailuissa pronssia 61 kg:n sarjassa. Hän voitti alle 23-vuotiaiden maailmanmestaruuden 65-kiloisissa vuonna 2018.

Higuchi voitti 61 kg:n painoluokassa Aasian-mestaruuden vuonna 2022. Muutamaa kuukautta myöhemmin hän voitti saman sarjan maailmanmestaruuden kukistettuaan loppuottelussa iranilaisen Reza Atrin ylivoimaisella pistevoitolla. MM-kilpailuissa 2023 hän saavutti 57&nbsp;kg:n sarjassa hopeaa hävittyään loppuottelussa serbialaiselle Stevan Mićićille pistein 4–7. Hän voitti olympiakultaa 57-kiloisissa Pariisissa 2024 kukistettuaan loppuottelussa yhdysvaltalaisen Spencer Leen pistein 4–2.

## Lähteet
Tuberkuloosiliiton joulumerkit

**Tuberkuloosiliiton joulumerkit** ovat Suomen Tuberkuloosin Vastustamisyhdistyksen vuosina 1912–2001 julkaisemia postimerkin kaltaisia joulutervehdyksiin liimattavia merkkejä, joiden myynnillä kerättiin varoja liiton toimintaan. 

## Historia
Tuberkuloosiliiton joulumerkkien esikuvana oli Tanskan kuninkaallinen postilaitoksen vuodesta 1904 lähtien julkaisemat joulupostimerkit, joiden myynnistä saadut varat käytettiin vaikeasti sairaiden lasten hoitoon. Suomessa Tuberkuloosin Vastustamisyhdistys julkaisi ensimmäisen joulumerkkinsä vuonna 1912 ja sen jälkeen vuosittain vuosina 1926–2001. Vuonna 1926 merkkien julkaisun aloitteentekijöinä olivat yhdistyksen puheenjohtaja Richard Sievers ja sihteeri professori Severi Savonen. Ensimmäisen joulumerkin hinta oli 50 penniä ja painos kaksi miljoonaa kappaletta. Joullumerkkejä painettiin enimmillään 5–7 miljoonaa kappaletta vuositta. Vuodesta 1927 alkaen joulumerkeissä oli tunnuksena kansainvälisen tuberkuloosin vastustamistyön tunnuksena toimiva punainen kaksoisristi. Merkeillä kerättiin aluksi varoja tubekuloosin vastustamistyöhön ja myöhemmin vastasyntyneille tarkoitettujen joulumerkkikotien ylläpitoon. Joulumerkkikoteja toimi Tampereella 1936–1973, Oulussa 1945–1969 ja Kuopiossa 1954–1964. Lisäksi Pälkäneellä toimi Tampereen joulumerkkikodin sivuosasto 1939–1948.

Tuberkuloosiliiton joulumerkkejä piirsivät muun muassa Väinö Blomstedt, Martta Wendelin, Signe Hammarsten-Jansson ja Erik Bruun. Vaikka Tuberkuloosiliiton joulumerkit eivät ole postimerkkejä, ovat ne suosittuja keräilykohteita filatelistien keskuudessa. 

Joulumerkkien ohella 1910–1920-luvuilla julkaistiin ympäri vuoden myynnissä olleita merkkejä, joiden suunnittelusta vastasi muun muassa Akseli Gallen-Kallela.

## Katso myös
* Joulumerkkikodit

## Lähteet
Nao Kusaka

**Nao Kusaka** (, s. 28. marraskuuta 2000) on japanilainen kreikkalais-roomalaisen painin olympiavoittaja, MM-mitalisti ja Aasian-mestari. Hän painii 77&nbsp;kilogramman painoluokassa.

Kusaka saavutti nuorten Aasian-mestaruuskilpailuissa pronssia 72&nbsp;kilogramman sarjassa vuonna 2018 ja 77-kiloisissa 2019. Hän sai alle 23-vuotiaiden MM-kilpailuissa pronssia 72&nbsp;kilogramman painoluokassa vuonna 2019 ja 77-kiloisissa 2022.

Kusaka saavutti Belgradin MM-kilpailuissa 2023 pronssia 77&nbsp;kg:n sarjassa. Seuraavana vuonna hän voitti Aasian-mestaruuden Biškekissä. Hän voitti 77-kiloisten olympiakultaa Pariisissa 2024 kukistettuaan loppuottelussa kazakstanilaisen Demeu Žadrajevin.

## Lähteet
Kōtarō Kiyooka

**Kōtarō Kiyooka** (, s. 12. huhtikuuta 2001) on japanilainen vapaapainin olympiavoittaja.

Kiyooka voitti Pariisin olympialaisissa 2024 kultaa 65&nbsp;kilogramman painoluokassa. Välieräottelussa hän voitti mongolialaisen Tömör-Ochiryn Tulgan pistein 5–1 ja loppuottelussa iranilaisen Rahman Amouzadin pistein 10–3.

Kiyooka voitti Japanin-mestaruuden 65&nbsp;kg:n sarjassa vuonna 2024. Hän voitti samana vuonna olympiakarsintaturnauksen.

## Lähteet
Kansalaissodassa 1918 kaatuneiden muistomerkki

**Kansalaissodassa 1918 kaatuneiden muistomerkki** (vakaumuksensa puolesta kaatuneiden muistokivi) on vuonna 1939 pystytetty muistomerkki Hyvinkäällä Puolimatkan hautausmaalla. Punagraniittisessa muistomerkissä on kuvattuina auringonsäteet ja sylilasta kantava äiti. Muistomerkissä on teksti:
:"Kansalaissodassa kaatuneitten muistolle
:Hyvinkään ja sen ympäristön työläiset v 1939"
Vuonna 2019 lisättiin muistomerkkiin 140:n Suomen sisällissodassa kaatuneen punaisen nimet.

## Katso myös
* Surujen puisto Hyvinkäällä

## Lähteet
Tioflaviini T

**Tioflaviini T** (C17H19SN2Cl) eli **Basic Yellow 1** on bentsotiatsolijohdannaisiin kuuluva heterosyklinen ja aromaattinen orgaaninen yhdiste.  Yhdistettä voidaan käyttää väriaineena.

## Ominaisuudet, valmistus ja käyttö
Huoneenlämpötilassa tioflaviini T on keltaista kiteistä ainetta. Yhdiste liukenee kohtalaisesti veteen ja hyvin etanoliin. 

Tioflaviini T:n synteesin ensimmäisessä vaiheessa p-toluidiinia kuumennetaan rikin kanssa, jolloin muodostuu dehydrotio-p-toluidiinia. Tämä yhdiste alkyloidaan dimetyylisulfaatin tai metanolin avulla happamissa oloissa.

Tioflaviini T:tä käytetään värjäämään tektiilejä vihertävänkeltaisiksi ja mustekynien musteissa. Aine sitoutuu erityisesti proteiinien beetalaskoksiin ja värjää erityisesti proteiineja, joissa on runsaasti beetalaskoksia. Tällaisia ovat muun muassa beeta-amyloidi, musiinit ja hyaliini. Värjäytynyt proteiini fluoresoi ja tioflaviini T:tä käytetään esimerkiksi Alzheimerin taudin diagnostiikassa ja virusten värjäämiseen. Tioflaviini T:tä sulfonoimalla saadaan toista väriainetta tioflaviini S:ää.

## Lähteet

## Aiheesta muualla
Gʻazalkent

**Gʻazalkent** on kaupunki ja Boʻstonliqin piirin hallinnollinen keskus Taškentin alueella Uzbekistanissa. Se sijaitsee Chirchiqjoen vasemmalla rannalla Oqsoqotajoen suussa 65 kilometriä Taškentista koilliseen. Kaupungissa oli 21&nbsp;600 asukasta vuonna 2016.

Paikkakunta on syntynyt vuonna 1932 Chirchiqin vesivoimalaitosten rakentamisen yhteydessä. Siitä tuli kaupunki vuonna 1964. Gʻazalkentissa toimii elintarvike- ja rakennustarviketeollisuutta sekä lasitehdas. Sen lähellä on vesivoimala ja vesirakennuskompleksi. Ympäröivällä maaseudulla tuotetaan lihaa, maitoa, viljaa, vihanneksia, hedelmiä ja silkkikuitua. Chorvoqin tekojärvi ja siihen laskevat vuoristojoet ovat suosittu matkailukohde.

## Lähteet
Akari Fujinami

**Akari Fujinami** (, s. 11. marraskuuta 2003 Yokkaichi, Mien prefektuuri) on japanilainen vapaapainin olympiavoittaja, maailmanmestari, Aasian kisojen voittaja ja Aasian mestari. Hän on pituudeltaan 164-senttimetrinen ja saavuttanut arvokilpailuvoittonsa alle 53&nbsp;kilogramman painoluokassa.

Fujinami voitti "kadettien" maailman- ja Aasian-mestaruuden alle 49&nbsp;kilogramman sarjassa vuonna 2018. Hän voitti samana vuonna alle 15-vuotiaiden Aasian-mestaruuden 54&nbsp;kg:n painoluokassa.

Fujinami voitti maailmanmestaruuden 53 kilogramman sarjassa Oslossa 2021 kukistettuaan loppuottelussa moldovalaisen Iulia Leordan. Hän voitti Aasian-mestaruuden samassa painoluokassa 2022 ja 2023. Hän voitti 53-kiloisten maailmanmestaruuden jälleen Belgradissa 2023 voitettuaan loppuottelussa itsenäisenä urheilijana kilpailleen Vanesa Kaladzinskajan ylivoimaisella pistevoitolla. Hän voitti samana vuonna kultaa myös Aasian kisoissa.

Fujinami voitti Pariisin olympialaisissa 2024 kultaa 53&nbsp;kilogramman painoluokassa. Loppuottelussa hän voitti ecuadorilaisen Lucía Yépezin ylivoimaisella pistevoitolla. Tämä oli hänen 137. peräkkäinen voitto-ottelunsa. Edellisen kerran hän on hävinnyt ottelun Japanin kansallisissa koulukilpailuissa 2017.

## Lähteet
Kotajärvi (Pori)

**Kotajärvi** on Karvianjoen vesistöön kuuluva järvi Satakunnassa nykyään Poriin kuuluvassa Laviassa. Kotajärvi saa vetensä läheisiltä vesijättömailta ja soilta, ja laskee ojan kautta vetensä Suodenjokeen. Järven korkeus on 58 mpy  ja pinta-ala noin kolme hehtaaria.

## Lähteet
Vähäjärvi (Pori, Suodenjoen valuma-alue)

**Vähäjärvi** on melko pieni Karvianjoen vesistöön kuuluva järvi. Se sijaitsee Kairilan kylässä nykyään Poriin kuuluvassa Noormarkussa Satakunnan maakunnassa. Järvi saa vetensä läheisiltä soilta ja ojaa pitkin Kommerinjärvestä. Vähäjärvi laskee vetensä Kommerinojan kautta. Järven korkeus on 70 mpy ja  pinta-ala noin kolme hehtaaria .

## Lähteet
Keuruulle takaisin

**Keuruulle takaisin** on Juha Vainion kappale, jossa hän kertoo Keuruulla asuneesta ystävästään Akseli Seppäsestä, jota hän paljon arvosti. Hänen silmiinsä oli osunut maakuntalehdestä, että Akseli Seppänen oli kuollut. Laulun mukaan Vainio aina tulee muistamaan Seppäsen ja kaipaamaan Keuruulle takaisin. Vainio levytti tämän laulun vuonna 1986. Reijo Lehtovirta ja Raul Reiman osallistuivat myös laulun tekoon). Maakuntalehti, joka mainitaan, oli kai Keskisuomalainen.

## Lähteet
Alinen Tervalammi (Pori)

**Alinen Tervalammi** on melko pieni Karvianjoen vesistöön kuuluva järvi. Se sijaitsee Kairilan kylässä nykyään Poriin kuuluvassa Noormarkussa Satakunnan maakunnassa. Järvi saa vetensä Ylisestä Tervalammista ja Keskisestä Tervalammista. Alinen Tervalammi laskee vetensä  Alinenlammeen. Alinen Tervalammi sijaitsee lähellä luonnonsuojelualuetta. Järven korkeus on 60 mpy ja  pinta-ala noin kaksi hehtaaria .

## Lähteet
Mulkkujärvi (Pori)

**Mulkkujärvi** on Karvianjoen vesistöön kuuluva melko pieni järvi Satakunnassa Porissa entisten Lavian ja Noormarkun kuntien rajalla. Järvi saa vetensä soilta kuten Porrasnevalta, Rajanevalta ja Papinniitusta. Mulkkujärvi laskee vetensä ojan kautta Pitkäjärveen. Mulkkujärven korkeus on 70 mpy  ja pinta-ala noin neljä hehtaaria .

## Lähteet
Vähä Särkijärvi (Pori)

**Vähä Särkijärvi** on Karvianjoen vesistöön kuuluva järvi Satakunnassa. Järvi sijaitsee Porin Noormarkussa Kairilan kylässä melko lähellä Pomarkun rajaa. Vetensä järvi saa muun muassa suojellulta Vähäjärvenkeitaalta. Vähä Särkijärven korkeus on 67 mpy  ja pinta-ala noin neljä hehtaaria .

## Lähteet
Obon

**O-bon** () on vuosittainen buddhalainen tapahtuma Japanissa, jossa muistellaan esivanhempia. Tapahtumaan liittyy uskomus, että esivanhempien henget palaavat maailmaan tapaamaan sukulaisia. Tarinan mukaan Buddhan opetuslapsi varmisti äitinsä vapautuksen helvetistä kun munkit tarjosivat ruokaa ja juomaa sekä suojaa hengille. Munkit tanssivat iloisesti kun opetuslapsen äiti vapautui.

Tapahtumaan liittyy paperilyhtyjen ripustaminen (chōchin), tanssit (bon odori), vierailut haudoilla ja ruoan jättäminen kotialttarille. Lopussa kelluvia lyhtyjä päästetään jokiin, järviin ja merelle ohjaamaan henget takaisiin omaan maailmaansa. Tavoissa on alueittaisia eroja. O-bonia vietetään perinteisesti 7. kuukauden 15. päivänä, joka on heinäkuussa nykyisen aurinkokalenterin mukaan. Se on kuitenkin lähellä aiemmin käytetyn kuukalenterin mukaista päivää elokuussa, ja usein vietetään 13.&ndash;16. elokuuta. Japani siirtyi Meiji-kaudella gregoriaaniseen kalenteriin, josta johtuen *Shichigatsu Bon* vietetään eräillä alueilla heinäkuussa, *Hachigatsu Bon* elokuussa ja *Kyū Bon* seitsemäntenä kuukautena. Jokainen kestää kolme päivää. 

## Lähteet

## Aiheesta muualla
Viron työpuolue

**Viron työpuolue** () oli vuosina 1917–1932 Virossa toiminut puolue.

## Perustaminen
Viron työpuolue muodostettiin keväällä 1917 nimellä **Viron radikaalisosialistinen puolue** (viroksi *Eesti Radikaal-Sotsialistlik Partei*), mutta syksyllä 1917 nimi vaihdettiin Viron työpuolueeksi. Puolueeseen kuuluivat muiden muassa Jüri Vilms, Otto Strandman ja Eduard Laaman. Poliittiselta linjaltaan puolue oli aluksi vasemmistolainen, mutta linja siirtyi pari vuotta perustamisen jälkeen oikealle, minkä jälkeen Viron työpuolue sijoittui puoluekartalla poliittisen keskustan vasempaan reunaan.

## Toiminta
Viron maapäivien vaaleissa vuonna 1917 Viron radikaalisosialistinen puolue sai 11 edustajaa valituista 62 edustajasta, ja sen edustaja Artur Vallner valittiin 1. heinäkuuta järjestetyn maapäivien ensimmäisen istunnon puheenjohtajaksi. Maapäivien puheenjohtajaksi valittiin lokakuussa Otto Strandman.

Viron perustavan kokouksen vaaleissa 5.–7. huhtikuuta 1919 työpuolue oli Viron sosiaalidemokraattisen työväenpuolueen jälkeen toiseksi suurin puolue ja ylsi 30 paikkaan. Työpuolue sai hallitukseen neljä ministeripaikkaa. Strandman valittiin Viron tasavallan ensimmäisen hallituksen pääministeriksi.

Riigikogun ensimmäisissä vaaleissa marraskuussa vuonna 1920 Viron työpuolue sai vaalivoiton ja 22 edustajaa. Strandman valittiin Viron ensimmäisen riigikogun puheenjohtajaksi.

Vuonna 1932 Viron työpuolue yhdistyi kansanpuolueen kanssa kansalliseksi keskustapuolueeksi (*Rahvus Keskerakond*).

## Lähteet
Lasse Viljas

**Lasse Viljas** (4. elokuuta 1914 Kuhmoinen – 7. toukokuuta 1988) oli suomalainen näyttelijä.

## Ura
Lasse Viljaksen vanhemmat olivat satulaseppä Mauritz Virtanen ja Tekla Sofia Lilström. Viljas aloitti uransa harjoittelijana Lahden teatterissa 1930–1937 ja jatkoi vielä 1937–1938 saman teatterin järjestäjänä ja näyttelijänä. Lyhyen Kuopion Työväen Teatterin jakson jälkeen Viljas siirtyi Aunuksen Teatteriin, josta hän jatkoi Rauman kaupunginteatteriin kaudeksi 1945–1946. Viljas näytteli 1940-luvun jälkipuoliskolla Kuusankoskella, Hämeenlinnassa ja Kemissä, minkä jälkeen hän siirtyi Kotkan kaupunginteatteriin vuosiksi 1950–1959. Hänen uransa jatkui Tampereen Teatterissa 1959–1963 ja Lahden kaupunginteatterissa 1964–1972.

Viljaksen rooleja olivat muiden muassa Marski (*Päämaja*), Kissanportin Paavo (*Saunasta saunaan*), Celestin (*Tanssiva Savoy*), Koltay (*Viktorian husaari*) ja Bachelet (*Kunnian kauppiaat*).

Viljas näytteli sivuroolin rehtorina Erkko Kivikosken ohjaamassa draamaelokuvassa *[[Kuuma kissa]]* (1968).

## Lähteet
* 
*
*

### Viitteet
Ilmari Kiannon patsas

**Ilmari Kiannon patsas** on Kain Tapperin vuonna 1974 tekemä kirjailija Ilmari Kiantoa esittävä pronssipatsas Kiantajärven rannan puistossa Suomussalmella. Ennen vuotta 1998 patsas oli Kiannonpuistossa (Tietäväisenkadun lähellä). Kianto oli kotoisin Suomussalmelta ja asui Turjanlinna-nimisessä kirjailijakodissaan Kiantajärven rannalla.

## Lähteet
Bothered About Dungeons and Dragons

**Bothered About Dungeons and Dragons** (B.A.D.D., ”Dungeons & Dragonsista huolestuneet”) oli 1980-luvulla perustettu yhdysvaltalainen järjestö, jonka tavoitteena oli *[[Dungeons & Dragons]]* -roolipelin kieltäminen. B.A.D.D. harjoitti tiedotustoimintaa ja lobbausta ja saavutti laajaa näkyvyyttä. Järjestön mukaan roolipelit kannustivat teinejä saatananpalvontaan, hämärsivät todellisuudentajua ja opettivat väkivaltaisia ja rikollisia toimintatapoja. Osa Yhdysvaltain kouluista kielsi roolipelien pelaamisen, mutta on epäselvää, kuinka laajalle roolipelipaniikki lopulta levisi.

Järjestön perustajan Patricia Pullingin mukaan *Dungeons & Dragons* altisti nuoret homoseksuaalisuudelle, sadismille ja kannibalismille.
Hänen mukaansa roolipeli sisälsi demonologiaa, noituutta ja voodoota. Pelin lopullinen tavoite oli ajaa nuoret tekemään satanistisia rituaalimurhia. Pulling kertoi vuonna 1985 *[[60 Minutes]]* -ohjelmassa, että erään nuoren vanhemmat olivat nähneet, miten nuori oli kutsunut *Dungeons & Dragons* -demonin huoneeseensa, minkä jälkeen tämä oli tehnyt itsemurhan. Pullingin mukaan paras apu saatananpalvontaan sekaantuneelle nuorelle on löytää evankelikaalinen pappi, joka uskoo voimakkaasti Raamattuun.

David Waldronin mukaan roolipelejä koskevalla moraalipaniikilla oli kolme vaihetta. Ensimmäisessä vaiheessa väitettiin, että nuoret käyttivät roolipelien okkulttista kuvastoa ja tarpeistoa muiden oppilaiden, vanhempien ja opettajien kiroamiseen. Toinen vaihe alkoi 1980-luvun puolivälissä ja väitti, että roolipelien yliluonnollinen ja väkivaltainen maailma kannusti pelaajia veritöihin ja rikoksiin. Viimeinen vaihe alkoi 1980–1990-lukujen taitteessa, jolloin väitettiin, että roolipelit toimivat porttina saatananpalvontaan ja pakanuuteen. Paniikki väistyi 1990-luvun alkupuolella. Tähän oli Waldronin mukaan useita syitä: B.A.D.D. epäonnistui edistämään tavoitteitaan oikeusteitse, eikä tieteellinen tutkimus tukenut roolipelien vastustajien väitteitä, jotka olivat vuosien saatossa muuttuneet yhä epäuskottavammiksi. Samaan aikaan roolipelaajat puolustivat harrastustaan yhä aktiivisemmin ja johdonmukaisemmin.

Suomessa herätyskristillinen Kuva ja Sana -kustantamo julkaisi Pat Pullingin vuonna 1989 ilmestyneen *Noidankehässä*-kirjan. Vuonna 1993 julkaistuun suomennokseen lisättiin tilannekatsaus Suomen saatananpalvontailmiöön. Keijo Ahorinta julkaisi kirjan *Saatananpalvonnan monet kasvot. Käsikirja auttamistyöhön* (1997). Hän koulutti nuorten kanssa työskenteleviä siitä, että D&D:ssä käytettävät symbolit ovat saatananpalvonnan kuvastoa ja rituaaleja.

## Katso myös
* Jack Chick
* Saatananpalvontapaniikki

## Lähteet
* 
* 
* 

### Viitteet

## Aiheesta muualla
*
Kodesjärvi

**Kodesjärvi** on humuspitoinen ja rannoiltaan alava järvi Isojoella Etelä-Pohjanmaalla. Sen pinta-ala on yksi neliökilometri. Etäisyys Seinäjoelta on 92 kilometriä etelälounaaseen.

## Maantiede
Kodesjärvi on Isojoen laajin vakavesi ja se sijaitsee samannimisen kylän rannalla Isojoen kaakkoisosassa. Sen suurin ulottuvuus kaakosta luoteeseen on noin 1,7 kilometriä. Kodesjärven rannat ovat soistuneet ja laajalti suojeltuja, mutta kaakossa asutus ulottuu aivan rantaan.

Kodesjärvi laskee Kodesjokea kaakkoon, jossa se yhtyy Karvianjokeen. Järven lasku-uoma on ruopattu ja siellä kasvaa kilpukkaa. Kodesjärven sara- ja ruoholuhdan yleisimpiä lajeja ovat kurjenjalka, osmankäämi ja pullosara. Luhtanevalla kasvaa esimerkiksi karpalo, mutasara, pyöreälehtikihokki, raate, terttualpi ja tupasvilla.

Kodesjärvi (36.034.1.001) kuuluu Kodesjoen valuma-alueeseen (36.034), joka on kolmannen jakovaiheen vesistö Karvianjoen vesistössä (36). Toinen jakovaihe on Honkajoen alue (36.03). Kodesjärvi on valuma-alueensa ainoa yli hehtaarin laajuinen vakavesi.

## Lähteet
Floda (Lerum)

**Floda** on asuinalue Lerumin kunnassa Länsi-Götanmaan läänissä samannimisessä historiallisessa maakunnassa Ruotsissa. Se muodosti oman taajamansa vuoteen 2015, jolloin se kasvoi yhteen Lerumin keskustaajaman kanssa.

## Lähteet

## Aiheesta muualla
Floda

**Floda** voi tarkoittaa seuraavia:

* Floda, taajama Gagnefin kunnassa Ruotsissa
* Floda, entinen taajama Lerumin kunnassa Ruotsissa
Gråbo

**Gråbo** on taajama Lerumin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 6&nbsp;953 asukasta vuoden 2023 lopussa.

## Lähteet

## Aiheesta muualla
Paholaisen perilliset

**Paholaisen perilliset. Satanismipaniikin synkkä historia** on suomalaisen uskontotieteilijän Tuomas Äystön kirja, jonka on julkaissut Like tammikuussa 2025. Teos käsittelee saatananpalvontapaniikkina tunnettua moraalipaniikkia Yhdysvalloissa ja Suomessa.

Äystön mukaan satanismipaniikki ”on varoittava esimerkki siitä, mitä voi tapahtua, kun kriittinen ajattelu kaventuu ja tunnekuohu vie koko yhteiskunnan mukanaan”.

## Katso myös
* *[[Saatanallinen paniikki]]*

## Lähteet

## Aiheesta muualla
* Airola, Iiro-Pekka: Vieläkö muistatko ajan, kun Suomi pelkäsi saatananpalvojia? *Nurmijärven uutiset* 21.2.2025.
* Järvinen, Samuel: Millaiset jäljet saatananpalvontapaniikki jätti nykypäivän Suomeen?. *Kaaoszine* 11.4.2025 (video).
* Ryhänen, Jesse: Paholaisen perilliset. *Impe.fi* 16.2.2025.
* Saarinen, Toni: Satanismipaniikki ennen ja nyt, täällä ja muualla. *Tieteessä tapahtuu* 3/2025.
* Saatana saapui Suomeen. Ruben Stiller, Yle 9.5.2025.
* Äystö, Tuomas: Uskonnollinen moraalipaniikki muuttuvassa yhteiskunnassa. *Katsomukset.fi* 29.1.2025
Mjörn

**Mjörn** on järvi Länsi-Götanmaalla Ruotsissa. Sen pinta-ala on 55 neliökilometriä ja se sijaitsee 58 metriä merenpinnan yläpuolella. Syvin kohta on 48 metriä.
## Lähteet

## Aiheesta muualla
Hadselin linja-autoturma

**Hadselin linja-autoturma** tapahtui Hadselin kuntaan kuuluvalla Austvågøyan saarella Norjassa 26. joulukuuta 2024. Vaikeissa keliolosuhteissa kansainvälisiä matkailijoita kuljettanut linja-auto suistui ulos E10-tieltä ja ajautui kyljelleen jäätyneeseen järveen. Noin kuudestakymmenestä kyydissä olleesta kolme kuoli ja 11 tarvitsi sairaalahoitoa. Kaikki menehtyneet olivat ulkomaan kansalaisia, heistä yksi oli lapsi ja kaksi aikuisia naisia.
## Lähteet

## Aiheesta muualla
Neliöjuuri 5

**Neliöjuuri 5** eli luvun 5 neliöjuuri (merkitään \sqrt{5}) on positiivinen reaaliluku, joka itsellään kerrottuna on 5. Neliöjuuri 5 on irrationaaliluku. Sen ensimmäiset 60 desimaalia ovat 2,23606 79774 99789 69640 91736 68731 27623 54406 18359 61152 57242 7089..., mikä voidaan pyöristää 2,236:een 99,99 %:n tarkkuudella. Tällä hetkellä siitä on laskettu ensimmäiset 2 250 000 000 000 desimaalia.

## Rationaaliset merkinnät
Neliöjuuri 5 voidaan esittää ketjumurtolukuna. 

:  [2; 4, 4, 4, 4, 4,\ldots] = 2 + \cfrac 1 {4 + \cfrac 1 {4 + \cfrac 1 {4 + \cfrac 1 {4 + }}}. 

Murtoluvut, joiden desimaaliesitys on lähellä luvun 5 neliöjuurta, ovat: 
:\frac{2}{1}, \frac{9}{4}, \frac{38}{17}, \frac{161}{72}, \frac{682}{305}, \frac{2889}{1292}, \frac{12238}{5473}, \frac{51841}{23184}, \dots

## Katso myös
*Neliöjuuri 2
*Neliöjuuri 3

## Lähteet
Kosta

**Kosta** on taajama Lessebon kunnassa Kronobergin läänissä Smålannin historiallisessa maakunnassa Ruotsissa. Taajamassa oli 836 asukasta vuoden 2023 lopussa.

Kosta tunnetaan lasitehtaastaan.

## Lähteet

## Aiheesta muualla
Kostan lasitehdas

**Kostan lasitehdas** () on Lessebon kunnassa Ruotsin Smålannissa sijaitseva lasitehdas. Sen perustivat vuonna 1742 maaherrat Anders Koskull ja Georg Bogislaus Staël von Holstein. Kostalla ovat työskennelleet muun muassa Elis Bergh, Tyra Lundgren, Ewald Dahlskog ja Viktor Oksanen.
## Tuotteita

Odelberg glas.jpg|*Odelberg*-sarjan juomalasi (1896)
Kosta Snöbollen, 2018.jpg|*Snöboll*-lyhty (Ann Wolff)
Line, 2018b.jpg|*Line*-sarjan laseja (Anna Ehrner, 1982)


## Lähteet

## Aiheesta muualla
Hildur Molnberg

**Hildur (Hilkka) Maria Kianto** (o.s. Molnberg; 7. maaliskuuta 1882 Tornio – 3. heinäkuuta 1941 Karstula) oli suomalaisen kirjailija Ilmari Kiannon puoliso. Molnberg avioitui Ilmari Kiannon (tuolloin Calamnius) kanssa vuonna 1904. Vihkiminen oli Suomen ensimmäinen siviilivihkiminen. Useat Kiannon teoksista käsittelevät elämää Hildurin kanssa, tunnetuimpana *Pyhä viha* ja *Pyhä rakkaus*. Lisäksi Kiannon mukaan Hildur Molnberg vaikutti ratkaisevasti hänen pääteoksinaan pidettyjen Punaisen viivan ja Ryysyrannan Joosepin syntyyn, ja oli suorastaan kehottanut kirjailijaa luomaan Ryysyranta-teoksen.

Hildur Molnberg oli torniolaisen kultaseppä ja kaupunginvaltuutettu Johan Olof Molnbergin ja Brita Majavan toiseksi vanhin lapsi. Hän tutustui Kiantoon muutettuaan Torniosta 1904 postiharjoittelijaksi Suomussalmelle, jossa postinhoitajana toimi Kiannon sisar. Nopeasti solmitussa avioliitossa lapsia syntyi kaikkiaan kahdeksan. Avioliitto oli myrskyisä, ja päättyi käytännössä vuonna 1917 Kiannon muiden naissuhteiden vuoksi, mutta virallisesti avioero tapahtui vasta vuonna 1933. Elämästä Hildur Molnbergin kanssa kertovat muun muassa seuraavat Ilmari Kiannon teokset: *Pyhä viha* (1908), *Pyhä rakkaus – tai pienen lapsen elämä ja kuolema* (1910) ja *Avioliitto* (1917).

Hildur Molnberg kuoli Karstulassa vuonna 1941 60-vuotiaana.

Kianto eli ennen avioeroa julkisesti avoliitoissa ja myös avioitui kaikkiaan kolme kertaa.

## Lähteet
Magnus Härenstam

**Johan Herbert Magnus Härenstam** (19. kesäkuuta 1941 Västervik – 13. kesäkuuta 2015 Tukholma) oli ruotsalainen näyttelijä. Hän tuli tunnetuksi 1970-luvulla lastenohjelmasta *[[Fem myror är fler än fyra elefanter]]* (1973–1977), jota hän teki Brasse Brännströmin ja Eva Remaueksen kanssa. Härenstam näytteli myös elokuvissa ja muun muassa Maxim-teatterissa Tukholmassa.

Härenstam kuoli syöpään 73-vuotiaana kesällä 2015.
## Lähteet

## Aiheesta muualla
Lakeudenportin kansalaisopisto

**Lakeudenportin kansalaisopisto** on Etelä-Pohjanmaalla, Kuusiokuntien alueella toimiva vapaan sivistystyön oppilaitos. Opiston toimistot sijaitsevat sen vastuukunnassa Alavudella.

Opisto on perustettu 21. syyskuuta 1964 Alavuden kansalaisopistona. Myöhemmin sen toiminta-alueeseen ovat liittyneet Töysä vuonna 1974, Ähtäri vuonna 2001 ja Kuortane vuonna 2002. Yleissivistävän koulutuksen lisäksi opisto tarjoaa kuvataiteen perusopetusta.

## Lähteet
Microgaming

**Microgaming** on vuonna 1994 perustettu Mansaarella päämajaansa pitävä yhtiö, joka on kehittänyt rahapelejä ja nettikasinoiden alustateknologiaa.

Microgaming loi nettikasino-ohjelmiston vuonna 1994. Yhtiöstä tuli nettiin siirtyneen rahapelialan edelläkävijä. Roger Raatgever toimi Microgamingin toimitusjohtajana 17 vuoden ajan vuoteen 2018 saakka. Aikoinaan Microgamingiin kuuluivat pokeri- ja bingoverkostot. Microgaming Poker Network (MPN) suljettiin vuonna 2020, ja kaksi vuotta myöhemmin Microgamingin alusta Quickfire myytiin Games Globalille. Uusi toimitusjohtaja Stephen Fisk ilmoitti Microgamingin jatkossa keskittyvän perinteisiin ydintoimintoihinsa alustateknologian tarjoajana. Sen keskeisiin yhteistyökumppaneihin on kuulunut esimerkiksi Betway.

Microgaming julkaisi vuonna 2006 pelin Mega Moolah, joka on ensimmäinen nettikasinoilla tarjottu progressiivisen jackpotin sisältävä peli. Vuonna 2020 Microgaming julkaisi Wowpot-nimisen nelitasoisen progressiivisen jackpotin, joka on käytössä useissa sen peleissä.

Microgaming on pyrkinyt painottamaan ympäristöä, yhteiskuntavastuuta ja hyvää hallintotapaa (ESG). Se on tukenut vastuullisen pelaamisen työkaluja ja tehnyt PlayItForward-ohjelman kautta työtä pelihaittojen vähentämiseksi.

Vuonna 2015 Mega Moolah -kolikkopeli pääsi Guinnessin ennätystenkirjaan suurimman koskaan nettikasinolla voitetun jättipotin ansiosta. Betwayn pelaaja voitti pelistä 13 209 300 Englannin puntaa.

## Lähteet
Juraj Pekarčík

**Juraj Pekarčík** (s. 12. syyskuuta 2005 Trstená, Slovakia) on slovakialainen jääkiekkoilija. Pekarčík pelaa lainalla QMJHL-juniorisarjassa Moncton Wildcatsin joukkueessa. Hänellä on tulokassopimus NHL-seura St. Louis Bluesin kanssa kauden 2026–2027 loppuun saakka.

Pekarčíkin kasvattajaseura on HK Orava. Ennen Pohjois-Amerikan sarjoihin siirtymistä Pekarčík pelasi Slovakian Extraligassa HK Nitrassa. Hän on pelannut myös USHL-joukkue Dubuque Fighting Saintsin joukkueessa. NHL-joukkue St. Louis Blues varasi hänet kolmannella kierroksella 76. varausvuorolla . Pekarčík on pelannut 35 Slovakian Extraligan runkosarjan ottelussa. Näissä otteluissa hän on syöttänyt kolme maalia.  Uran tilastot päivitetty 31. joulukuuta 2024.

## Lähteet
Progressiivinen jackpot

**Progressiivinen jackpot** on joidenkin kolikkopelien ominaisuutena tarjottava ajan mittaan kasvava jackpot. Jackpotia kasvattavat pelaajien asettamat panokset, kunnes yksittäinen pelaaja voittaa sen, jolloin jackpot alkaa uudelleen kasvaa sille säädetystä vähimmäistasosta. Voitto perustuu jackpotin saamisen todennäköisyyden määrittävän generaattorin luomaan satunnaisuuteen. Päävoiton harvinaiseksi säädetty esiintymistiheys mahdollistaa sen kasvun suureksi.

Microgaming julkaisi vuonna 2006 Mega Moolah -pelin, josta tuli ensimmäinen nettikasinoiden valikoimiin otettu progressiivisen jackpotin sisältävä rahapeli. Progressiivisen jackpotin koko päivittyy reaaliaikaisesti keskitetyllä palvelimella, johon kaikki sen tarjoavat pelit on kytketty. Joulukuuhun 2024 mennessä kaikkien aikojen suurimpia progressiivisia jackpoteja olivat olleet *The Finer Reels of Life WowPot* -pelistä voitettu 38,4 miljoonan euron jackpot, Mega Moolah’sta voitettu 19,4 miljoonan euron jackpot ja *Mega Fortune* -pelistä voitettu 17,8 miljoonan euron jackpot.

## Lähteet
Kummalliset kukat

**Kummalliset kukat** on Paula Suomisen vuonna 2020 tekemä taidemosaiikkiteosten sarja Suvantolanpuistossa (Lähde! –puisto) Iin terveysaseman rannassa. Teoksen osiot ovat: *Kaihonkukka*, *Kuukunen* ja *Kultatyrakki*. Niissä on kuvattu kasvien elinvoimaa - sopeutumista ja selviytymistä ympäristön muutoksissa. Kukissa on käytetty myös työhönvalmennuskeskuksen mosaiikkipajoissa valmistuneita pisara-mosaiikkeja ja kierrätyskeramiikkaa.

## Lähteet

## Aiheesta muualla
Paula Suominen: Kummalliset kukat; ArtIi.fi Art Ii Biennial 2020
Lauri Pellas

**Lauri Pellas**, vuoteen 1938 **Enegrén**  (9. marraskuuta 1892 Mänttä – 28. joulukuuta 1953) oli suomalainen yritysjohtaja.

Pellaksen vanhemmat olivat konttoristi Karl Anders Enegrén ja Minna Pättiniemi. Hänen ensimmäinen puolisonsa vuodesta 1924 oli Katri Tyyne Salminen (k. 1934), toinen vuodesta 1938 hammaslääkäri Aune Kyllikki Rauvola (k. 1944) ja kolmas vuodesta 1946 Estrid Klingendahl,  kauppaneuvos Fabian Klingendahlin tytär.

Pellas tuli ylioppilaaksi Tampereen reaalilyseosta 1910 ja valmistui Suomen liikemiesten kauppaopistosta 1913. Hän oli G. A. Serlachius -yhtiön palveluksessa Mäntässä 1914–1916 ja sitten Oy Paperin pääkirjanpitäjä Pietarissa ja siellä myös Suomen Paperitehtaiden Yhdistyksen edustaja. Yhdistyksen konttorin johtaja Odessassa hän oli vuoteen 1919 ja toimi siellä lisäksi Suomen konsulinviraston hoitajana.

Pellas oli osastonjohtaja tuonti- ja vientiliikkeiden palveluksessa sekä Suomen pääkonsulinviraston pääkirjanpitäjä New Yorkissa 1919–1922, J. N. Salminen -yhtiön kaupallinen johtaja 1924–1935 ja johtokunnan puheenjohtaja 1935–1953 sekä appensa perustaman Klingendahl Oy:n johtokunnan jäsen ja johtaja 1946–1953. Yhtiön toimitusjohtaja hän oli 1950–1953. Hänellä oli myös useita liike-elämän ja muita luottamustehtäviä. Tampereen kaupunginvaltuuston jäsen Pellas oli 1947–1950.

## Lähteet
Tervalammi

**Tervalammi** voi tarkoittaa seuraavia:

* Tervalammi, lampi Hausjärvellä
* Tervalammi, lampi Hyvinkäällä
* Tervalammi, lampi Karkkilassa
* Tervalammi, lampi Lahdessa Kumian kylässä 
* Tervalammi, järvi Lempäälässä
* Tervalammi, järvi Lopen Räyskälässä
* Tervalammi, järvi Noormarkussa
* Tervalammi, lampi Sastamalassa
* Tervalammi, lampi Sysmässä

* Alinen Tervalammi, järvi Noormarkussa
* Keskinen Tervalammi, järvi Noormarkussa
* Ylinen Tervalammi, järvi Noormarkussa
* Ylinen Tervalammi, lampi Ylöjärvellä
* Alainen Tervalammi, lampi Orivedellä
* Yläinen Tervalammi, lampi Orivedellä.

## Katso myös

* Tervalampi
Sticklinge udde

**Stikclinge udde** on taajama Lidingön kunnassa Tukholman läänissä Upplannin historiallisessa maakunnassa Ruotsissa. Taajamassa oli 3&nbsp;000 asukasta vuoden 2023 lopussa.

## Lähteet

## Aiheesta muualla
Masherbrum-vuoret

**Masherbrum-vuoret** on Pakistanissa sijaitseva Karakorum-vuoriston osa. Se on Baltoron jäätikön eteläpuolella, toisin kuin pääosa Karakorum-vuoristosta. Masherbrum-vuorten aluetta on Gilgit-Baltistan Tässä vuoristossa on saman niminen huippu, joka on lähes 8000 metriä korkea.

## Lähteet
Mirka Muukkonen

**Mirka Muukkonen** (s. 1975) on suomalainen Vasemmistoliiton poliitikko ja Turun kaupungin apulaispormestari vuodesta 2023 alkaen.  Hänellä on myyjän ammattitutkinto, ja hän on myös viljelypuolen puutarhuri.

## Ura

*Apulaispormestari elokuu 2023–
*Turun kaupungivaltuutettu 2021–
*Turun kaupunginhallituksen jäsen 2021– (3. varapuheenjohtaja kaupunginhallituksessa)
*Turun kaupunginvaltuutettu 2008–2017

*Varavaltuutettu 2004–2008.

Muukkonen on toiminut myös seuraavissa tehtävissä:

*Valtuustoryhmän varapuheenjohtaja (2012–2013)
*Puoluevaltuuston 2. varapuheenjohtaja (–2013) 
*Turun Vasemmistoliiton puheenjohtaja (2008–2012)
*Puoluehallituksen jäsen (2007–2010).

## Kirjallinen tuotanto
* 6. painos 2008.

## Lähteet
Tsugumi Sakurai

**Tsugumi Sakurai** (, s. 3. syyskuuta 2001 Konan on japanilainen vapaapainin olympiavoittaja, maailmanmestari, Aasian kisojen voittaja ja Aasian-mestari. Hän on saavuttanut aikuisten sarjojen arvokilpailumenestyksensä 55–57&nbsp;kilogrammojen sarjoissa.

Sakurai voitti kadettien eli alle 17-vuotiaiden maailmanmestaruuden 40&nbsp;kilogramman sarjassa vuonna 2016 sekä kadettien Aasian-mestaruuden 46-kiloisissa 2017. Nuorten MM-kilpailuissa hän saavutti 55&nbsp;kg:n sarjassa pronssia 2019.

Sakurai voitti maailmanmestaruuden 55&nbsp;kilogramman painoluokassa Oslossa 2021. Lopuuottelussa hän voitti saksalaisen Nina Hemmerin ylivoimaisella pistevoitolla. Hän voitti samana vuonna Aasian-mestaruuden 57-kiloisissa. Hän voitti maailmanmestaruuden 57&nbsp;kg:n sarjassa Belgradissa 2022 kukistettuaan loppuottelussa yhdysvaltalaisen Helen Maroulisin. Hän voitti saman sarjan maailmanmestaruuden Belgradissa 2023. Loppuottelussa kukistui tällä kertaa moldovalainen Anastasia Nichita. Hän voitti samana vuonna kultaa Hangzhoun Aasian kisoissa. Vuoden 2024 Aasian-mestaruuskilpailuissa hän jäi 57-kiloisissa hopealle. 

Sakurai voitti 57&nbsp;kilogramman olympiakultaa Pariisissa 2024. Hän kukisti välierässä Helen Maroulisin ja loppuottelussa Anastasia Nichitan.

## Lähteet
Aleksei Bugajev

**Aleksei Ivanovitš Bugajev** (, 25. elokuuta 1981 Moskova – 29. joulukuuta 2024) oli venäläinen jalkapalloilija. Hän edusti Venäjän jalkapalloliigassa vuosina 2001-2010 Torpedoa, Tom Tomskia, Lokomotivia ja FK Krasnodaria. Bugajev pelasi myös Venäjän jalkapallomaajoukkueessa seitsemän ottelua vuosina 2004-2005 ja kuului pelaajaryhmään vuoden 2004 EM-kisoissa.
 
Lokakuussa 2023 Bugajev pidätettiin Krasnodarissa, kun hänen hallustaan tavattiin lähes puoli kiloa huumausaineeksi luokiteltavaa mefedronia. Syyskuussa 2024 Bugajev sai huumausaineen levittämisestä 9 vuotta ja 6 kuukautta vankeutta. Tuomiota lieventääkseen Bugajev värväytyi Venäjän armeijan rangaistuspataljoonaan ja kaatui taistelussa Venäjän hyökkäyksessä Ukrainaan saman vuoden joulukuussa.

## Lähteet
*Aleksei Bugajev Soccerway.
### Viitteet

## Aiheesta muualla
Sakura Motoki

**Sakura Motoki** (; s. 20. helmikuuta 2002 Saitama) on japanilainen vapaapainin olympiavoittaja ja MM-mitalisti.

Motoki voitti kadettien, eli alle 17-vuotiaiden maailmanmestaruuden 46&nbsp;kilogramman painoluokassa vuonna 2018. Hän voitti alle 20-vuotiaiden maailmanmestaruuden 59-kiloisissa 2022.

Motoki saavutti Belgradin MM-kilpailuissa 2022 pronssia 59&nbsp;kilogramman sarjassa. Seuraavan vuoden MM-kilpailuissa Belgradissa hän sai 62-kiloisissa hopeaa hävittyään loppuottelussa kirgisialaiselle Aisuluu Tynybekovalle. Aasian-mestaruuskilpailuissa 2024 hän sai samassa painoluokassa hopeaa.  

Motoki voitti 62&nbsp;kilogramman sarjan olympiakultaa Pariisissa 2024. Hän voitti välierässä norjalaisen Grace Bullenin ja loppuottelussa Ukrainan Iryna Koljadenkon.

## Lähteet
Andorran naisten jääkiekkomaajoukkue

**Andorran naisten jääkiekkomaajoukkue** edustaa Andorraa naisten kansainvälisissä jääkiekko-otteluissa. Vuosina 2024–2025 maassa oli 24 rekisteröitynyttä naisjääkiekkoilijaa, eikä joukkuetta ollut sijoitettu Kansainvälisen jääkiekkoliiton IIHF:n hallinnoimassa maailmanrankingissa. Joukkue otti vuonna 2022 osaa Kansainvälisen jääkiekkoliiton Developement Cupiin, jossa se sijoittui kuudenneksi eli viimeiseksi hävittyään kaikki ottelunsa ja tehtyään vain yhden maalin. Maalien valossa tiukimman ottelunsa joukkue kävi Kuwaitia vastaan, jolle se hävisi maalein 0–5. Kolumbialle Andorra hävisi maalein 16–0. Maalin se teki Arabiemiraatteja vastaan lukemin 10–1 päättyneessä ottelussa.

## Lähteet
Luxemburgin naisten jääkiekkomaajoukkue

**Luxemburgin naisten jääkiekkomaajoukkue** edustaa Luxemburgia naisten kansainvälisissä jääkiekko-otteluissa. Vuonna 2024 maassa oli 114 rekisteröitynyttä naisjääkiekkoilijaa, eikä joukkuetta ollut sijoitettu Kansainvälisen jääkiekkoliiton IIHF:n hallinnoimassa maailmanrankingissa. Se ei saanut sijoitusta myöskään vuonna 2025.

Joukkue otti ensimäistä kertaa osaa kansainväliseen turnaukseen vuonna 2022 pelatessaan Kansainvälisen jääkiekkoliiton Developement Cupissa, jossa se sijoittui pronssille. Joukkueessa pelasi Kanadan ja Luxemburgin kaksoiskansalainen Bailey Habscheid, joka on pelannut muun muassa NCAA:n I divisioonassa St. Lawrencen yliopiston joukkueessa. 

## Lähteet
Akiko Yano

**Akiko Yano** (; s. 13. helmikuuta 1955) on japanilainen laulaja ja muusikko.

Yano on julkaissut yli 30 täyspitkää albumia. Pitkän uransa aikana Yano on työskennellyt monien muusikoiden kanssa Japanissa ja ulkomailla, muun muassa Yellow Magic Orchestran jäsenten ja yhdysvaltalaisen kitaristi Pat Methenyn kanssa. 

## Elämä ja ura
Akiko Yano syntyi Tokiossa vuonna 1955 ja vietti suuren osan lapsuudestaan Pohjois-Japanin Aomorissa. Yano aloitti pianonsoiton kolmevuotiaana. Hän kehitti nuorena intohimon jazz-musiikkia kohtaan ja sai isänsä viemään tämän 11-vuotiaana paikalliseen jazz-musiikkiin erikoistuneeseen ravintolaan. Yläkouluikäisenä Yanosta tuli keikkaileva jazzpianisti ja 17-vuotiaana hän liittyi Tin Pan Alley -nimiseen popyhtyeeseen. Yhtyettä johti Haruomi Hosono, josta tuli myöhemmin Yellow Magic Orchestran (YMO) jäsen.  

Yano teki soolodebyyttinsä vuonna 1976 albumilla *Japanese girl,* jolla hän yhdistelee perinteisiä japanilaisia melodioita jazzimprovisaation ja elektronisen pop-musiikkiin. 1970-luvun aikana Yano teki yhteistyötä YMO:n kanssa. Yhtyeen jäsenet soittivat Yanon levyillä ja Yano soitti heidän kanssaan bändin kiertueilla. YMO:n jäsen ja säveltäjä Ryūichi Sakamoto on tuottanut joitakin Yanon albumeita. Yano on levyttänyt Sakamoton alun perin YMO:lle säveltämän "Tong Poo" -kappaleen useita kertoja, viimeksi vuonna 2015 julkaistulla *Welcome to Jupiter* -albumilla. 

Yano on jatkanut 2000-luvulla musiikin tekemistä yhteistyöprojekteina. Vuonna 2020 hän muodosti perinteistä japanilaista shamisen-kielisoitinta käyttävän Hiromitso Agatsuman kanssa yhtyeen, joka julkaisi *Asteroid and Butterfly* -albumin. Vuonna 2023 ilmestynyt albumi *I Want to See You So Badly* on tehty yhteistyössä japanilaisen astronautin Soichi Noguchin kanssa. Yano pyysi Noguchia kirjoittamaan mitä tahansa tuntemuksiaan avaruudesta ja sovitti teksteistä musiikkia.

Yano on tehnyt uransa aikana yhteistyötä myös japanilaisen animaatiostudio Studio Ghiblin kanssa. Isao Takahatan ohjaamaan *[[Naapurini Yamadat]]* -elokuvaan (1999) Yano sävelsi musiikit ja teki ääniroolin neiti Fujiwarana. Yano ääninäytteli Hayao Miyazakin *[[Ponyo rantakalliolla]]* -elokuvassa (2008) Ponyon sisaruksia.

## Henkilökohtainen elämä
Yano oli naimisissa Ryūichi Sakamoton kanssa 1982–2006. Vuonna 1990 hän ja Sakamoto muuttivat New Yorkiin, jossa Yano yhä asuu. Yanolla on kaksi lasta: poika Fuuta Yano syntyi vuonna 1975 ja tytär Miu Sakamoto vuonna 1980.

## Lähteet